laion/Wikipedia-Exotic huggingface dataset:
ნიკოლას კეიჯი

ნიკოლას კეიჯი (ინგლ. Nicolas Cage ნამდ. სახელი: ნიკოლას კიმ კოპოლა, დ. 7 იანვარი, 1964) — ამერიკის კინო-აკადემიის ოსკარის მფლობელი ამერიკელი მსახიობი. დაიბადა ლონგ-ბიჩზე, კალიფორნია, აუგუსტ კოპოლას (იტალიელი ამერიკელი მწერალი და პროფესორი) და ჯოი ვოგელსანგის (გერმანული წარმოშობის ამერიკელი მოცეკვავე) ოჯახში. მშობლებმა მას ნიკოლას კოპოლა დაარქვეს. მაგრამ მან შეცვალა თავის სახელი ნიკოლას კეიჯით, რათა არ ესარგებლა თავისი ცნობილი ბიძის ფრენსის ფორდ კოპოლას სახელით და თავისით დაეწყო მსახიობის კარიერა. 1976 წელს კეიჯის მშობლები განქორწინდნენ და ის ბევერლი-ჰილსში გადადის მამასთან. კეიჯი ფრენსის ფორდ კოპოლასა და ტალია შაირის ბიძაშვილია. კეიჯი მსახიობობით ადრეული ასაკიდან დაინტერესდა, რისთვისაც საშუალო სკოლა ადრევე მიატოვა და სამსახიობო კარიერას მიჰყვა. სახელი ადრევე შეიცვალა, რათა განთქმული ბიძის სახელის რეპუტაციით არ ესარგებლა. გვარი კეიჯის კაპიტანი მარველის კომიკსების წიგნის გმირის ლუკ კეიჯისგან ისესხა და ასევე ავანგარდისტი კომპოზიტორი ჯონ კეიჯისგან. 1982 წელს მცირე როლი შეასრულა ფილმში „ერთი წელი რიჯმონტის სკოლაში“ (კოპოლას გვარით), რომლის უმეტესობა მონტაჟის შემდეგ იატაკზე დარჩა. შემდეგი როლები იყო 1983 წლის „მებრძოლი თევზი“ და „გოგონა ხეობიდან“, სადაც ის პირველად შენიშნეს. ამერიკის კინო-აკადემიის ოსკარი საუკეთესო მსახიობისთვის მოიპოვა ფილმში „ლას-ვეგასის დატოვებისას“ (1995). მან მოიხვეჭა სახელი როლების ცვლით მძაფრსიუჟეტიანი ფილმებიდან უფრო სერიუზულ ხასიათობრივ დრამებზე, და შავი იუმორით. მისი ერთ-ერთი ბოლო ნამუშევრები იყო „იარაღის მეფე“, სადაც ის ქარიზმატულ იარაღით მოვაჭრეს ასრულებს და „სინოპტიკოსი“, დეპრესიით დაავადებული განთქმული ამინდის მაცნე. კეიჯს მნიშვნელოვანი წვლილი მიუძღვის ჯონი დეპის სამსახიობო კარიერის შექმნაში. ჯონი დეპს ის ჯერ კიდევ იმ პერიოდში დაუმეგობრდა, როცა ეს უკანსაკნელი კარიერაში ფეხს იდგამდა. მას ჰყავს ვაჟი, უესტონ კოპოლა კეიჯი (დ. 1990), მოდელი კრისტინა ფულტონისგან. 1995 წლის 8 აპრილს მან იქორწინა მსახიობ პატრიცია არკეტთან, თუმცა ისინი 2001 წელს განქორწინდნენ. 2002 წელს ის ლიზა მარია პრესლიზე ქორწინდება და ოთხ თვეში ისევ განქორწინებაზე შეაქვს საბუთები; საბოლოოდ 2004 წელს გაეყარა. იმავე წლის ივლისში ქორწინდება ყოფილ მიმტან ელის კიმზე. მისგან ეყოლა მეორე ვაჟი კალ-ელ კოპოლა კეიჯი (დაიბადა 2005 წელს ნიუ-იორკში). კეიჯი კომიქსების წიგნების დიდი ფანია, რომელშიც მისი ფავორიტია მარველის კომიქსებიდან მოჩვენება რაიდერი (Ghost Rider). ვიკისაწყობში არის გვერდი თემაზე: ნიკოლას კეიჯი ნიკოლას კეიჯი კინოფილმების ინტერნეტ-მონაცემთა ბაზაში
ფრანი (ჯგუფი)

ფრანი — ქართული ჯგუფი. ჩამოყალიბდა 2005 წლის 25 დეკემბერს. მის შემადგენლობაში შედიან: გაგა ჩიხლაძე – ვოკალი (მუსიკოსი,მსახიობი), შოთა ზაქარაია – გიტარა, ვოკალი (მუსიკოსი,მსახიობი), კაკი ჯაფარიძე – დასარტყმელი საკრავები, პაკო გუკასოვი – ბასგიტარა. მათი მუსიკა ხასიათდება მხოლოდ აკუსტიკური გიტარის და პერკუსიის გამოყენებით. 2010 წელს გამოუშვეს ალბომი ფრანისაჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} !. 2011 წელს საქართველოს კულტურისა და ძეგლთა დაცვის სამინისტროში სპეციალური მუსიკალური ალბომის პრეზენტაცია გაიმართა. დისკში, რომელსაც „ნუ დაარღვევ საავტორო უფლებას!“ ეწოდება, შედის მთელი რიგი ქართველი შემსრულებლების სიმღერები, მათთან ერთად — ფრანისაც. 2013 წელს გამართა საქველმოქმედო კონცერტი ჯგუფ „სუხიესთან“ ერთად ↑ „ნუ დაარღვევ საავტორო უფლებას!“ - მუსიკალური ალბომის პრეზენტაცია. დაარქივებულია ორიგინალიდან — 2021-05-12. ციტირების თარიღი: 2017-05-08. ↑ http://bravorecords.ge/label/geo/news?info=316[მკვდარი ბმული] ↑ 6 დეკემბერს, თბილისის “ივენთ ჰოლი“ ჯგუფი “ფრანისა“ და “სუხიეს“ საქველმოქმედო კონცერტს უმასპინძლებს[მკვდარი ბმული]
Where the Streets Have No Name

„Where the Streets Have No Name“ — ირლანდიური როკ-ჯგუფ U2-ს სიმღერა და მესამე სინგლი ალბომიდან The Joshua Tree, რომელიც გამოვიდა 1987 წელს. სიმღერას გამოარჩევს გიტარისტ The Edge სოლო და ბონოს მიერ დაწერილი ტექსტი, რომელიც ეფუძნება რეალურ ისტორიას. ბელფასტის სხვადასხვა რაიონის მკვიდრს ენიშნებოდა ხელფასი თავად რაიონის მიხედვით, რამაც ბონო შთააგონა, დაეწერა სიმღერა „ქალაქზე, სადაც ქუჩებს სახელები არ აქვთ“. საინტერესოა, რომ სიმღერის ჩაწერის პროცესში პროდიუსერი ბრაიან ინო იმდენად დაიღალა, რომ სცადა მისი ფირებიდან ამოშლაც. მოგვიანებით ეს კომპოზიცია იქცა ერთგვარ ჰიმნად და ჯგუფის მოყვარულთა ერთ-ერთ საყვარელ სიმღერად U2-ს შემოქმედებიდან. მისმა მუსიკალურმა ვიდეომ, რომელიც ლოს-ანჯელესის სახურავებზე გადაიღეს, მიიღო MTV-ს ჯილდო წლის საუკეთესო მუსიკალური ვიდეოს კატეგორიაში. ↑ http://www.discogs.com/U2-Where-The-Streets-Have-No-Name/release/1335287 ↑ http://www.discogs.com/U2-Where-The-Streets-Have-No-Name/release/402282
ტლასკალის შტატი

ტლასკალა — შტატი მექსიკაში, მდებარეობს ქვეყნის ცენტრალური ნაწილის აღმოსავლეთით. მექსიკის ალტიპლანოს რეგიონში. ტლასკალა მექსიკის უმცირესი შტატია და მისი ტერიტორიის 0,02%-ს იკავებს. სახელწოდება მოდის ამავე სახელწოდების ქალაქისა და შემდგომ შტატის დედაქალაქისგან, რომელიც ატარებდა ასევე ტლასკალის კულტურის სახელს. ტლასკალის კულტურა ესპანელთა მოკავშირე იყო აცტეკების წინააღმდეგ ბრძოლაში, სწორედ ამიტომ, ეს ტერიტორია კოლონიზაციის პერიოდში ესპანელთა მიერ ხელუხლებელი იყო. ეკონომიკა ძირითადად დამყარებულია სოფლის მეურნეობასა და ტურიზმზე. (ინგლისური) ტურიზმისა და კულტურის საიტი დაარქივებული 2009-11-30 საიტზე Wayback Machine. (ესპანური) ოფიციალური საიტი (ინგლისური) Tlaxcala on visitmexico.com ტურისტული ინფორმაცია დაარქივებული 2011-09-03 საიტზე Wayback Machine.
In God's Country

„In God's Country“ — ირლანდიური როკ-ჯგუფ U2-ს სიმღერა და მეოთხე სინგლი ალბომიდან The Joshua Tree, რომელიც გამოვიდა 1987 წელს. სინგლი გამოვიდა მხოლოდ ჩრდილოეთ ამერიკაში. ბონო აღიარებდა, რომ თავად არ იცოდა, ამერიკაზეა ეს სიმღერა თუ ირლანდიაზე, მაგრამ მიუძღვნა იგი მშვიდობის ქანდაკებას. სიმღერაში აშშ წარმოდგენილია როგორც უდაბნოს ვარდი. ტექსტში საუბარია დასავლეთში პოლიტიკური იდეების დეფიციტზე. ↑ http://www.discogs.com/U2-In-Gods-Country/release/521364
UTC-02:30

UTC−02:30 — სასაათო სარტყელი, რომელიც ვრცელდება შემდეგ რეგიონებში:  კანადა (NDT—ნიუფაუნდლენდის დრო)  ნიუფაუნდლენდი და ლაბრადორი ლაბრადორის ნახევარკუნძული (სამხრეთაღმოსავლური) ნიუფაუნდლენდი ქალაქები UTC−02:30-ის დროის სარტყელში
ტამაულიპასის შტატი

ტამაულიპასი — შტატი მექსიკაში, მდებარეობს ქვეყნის ცენტრალუირ ნაწილის ჩრდილო-აღმოსავლეთით. ჩრდილოეთით მას ესაზღვრება აშშ (ტეხასის შტატი), აღმოსავლეთით –მექსიკის ყურე, სამხრეთით ვერაკრუსი, სამხრეთ დასავლეთით – სან-ლუის-პოტოსი, დასავლეთით – ნუევო-ლეონი. სახელწოდება „ტამაულიპასი“ მოდის უასტეკთა ენიდან, სიტყვა tamaholipa-დან, სადაც tam ნიშნავს „ადგილი სადაც“, ხოლო holipa, მაღალ მწვერვალებს. შტატის დედაქალაქია სიუდად-ვიქტორია. სხვა მნიშვნელოვანი ქალაქებია: რეინოსა, მატამოროსი, ნუევო-ლერადო და ტამპიკო. ეს ტერიტორია ბოლო 8 000 წლის განმავლობაში დასახლებული იყო სხვადასხვა კულტურებით. (ესპანური) ოფიციალური საიტი.
ტაბასკოს შტატი

ტაბასკო — შტატი მექსიკაში. მდებარეობს ქვეყნის სამხრეთ-აღმოსავლეთ ნაწილში, ტეუანტეპეკის ყელზე. მოსაზღვრე შტატებია: დასავლეთით – ვერაკრუსი, სამხრეთით – ჩიაპასი, ჩრდილო-აღმოსავლეთით – კამპეჩე. ჩრდილოეთით გასასვლელი აქვს მექსიკის ყურეში. აღმოსავლეთით მას ასევე ესაზღვრება გვატემალა. შტატის დედაქალაქია ვილიაერმოსა. სხვა მნიშვნელოვანი ქალაქებია: კარდენასი, კომალკალკო, ტენოსიკე. ძვ. წ. 800 წელს, ტაბასკოს ტერიტორიაზე სახლობდნენ ოლმეკების ხალხი, რომელთა დაღმასვლის შემდეგაც, ახ. წ. IX საუკუნეში აქ გამოჩნდა მაიას ცივილიზაცია. (ესპანური) ოფიციალური საიტი (ესპანური) Tabasco State Web Directory დაარქივებული 2010-11-23 საიტზე Wayback Machine.
Desire (U2-ს სიმღერა)

„Desire“ — ირლანდიური როკ-ჯგუფ U2-ს სიმღერა და სინგლი ალბომიდან Rattle and Hum, რომელიც გამოვიდა 1988 წელს, მხოლოდ ჩრდილოეთ ამერიკაში. ეს არის ჯგუფის რიგით პირველი სინგლი, რომელიც ინგლისის ჩარტში #1 ადგილზე მოხვდა. მას ასევე წარმატება ჰქონდა ბილბორდის 100-ეულში, #3 ადგილის სახით. ↑ http://www.discogs.com/U2-Desire/release/194943
სონორის შტატი

სონორა — შტატი მექსიკაში, მდებარეობს ქვეყნის ჩრდილო-დასავლეთ ნაწილში. მისი ფართობია 182 052 კვ. კმ. თუ შევადარებთ, იგი დაახლოებით სირიის ფართობის ტოლია. სონორას ჩრდილოეთით ესაზღვრება აშშ, (კალიფორნიისა და ნიუ-მექსიკოს შტატები). არქეოლოგიურად დადასტურებულია, რომ სონორას ტერიტორია ქრისტეს შობამდე 1500 წლით ადრე დასახლებული იყო იაკისა და მაიოს ხალხებით. სონორას დედაქალაქია ერმოსილიო. სხვა მნიშვნელოვანი ქალაქებია: სიუდად-ობრეგონი და ნოგალესი. მექსიკის ფედერალური დაყოფა ოფიციალური საიტი დაარქივებული 1997-04-06 საიტზე Wayback Machine.
სინალოის შტატი

სინალოა — შტატი მექსიკაში. მდებარეობს ქვეყნის ჩრდილო-დასავლეთ ნაწილში. მოსაზღვრე შტატებია: ჩრდილოეთით – ჩიუაუა და სონორა, სამხრეთით – ნაიარიტი, აღმოსავლეთით – დურანგო. დასავლეთით გასასვლელი აქვს კალიფორნიის ყურეში. შტატის ფართობია 57 377 კვ. კმ. მის შემადგენლობაში შედის ასევე კუნძულები: პალმიტო-ვერდე, პალმიტო დე ლა ვირჯინი, ალტამურა, სანტა-მარია, სალიაკა, მაკაპულე, სან-იგნასიო. შტატის დედაქალაქია კულიაკანი. სხვა მნიშვნელოვანი ქალაქებია: მასატლანი, ლოს-მოჩისი. (ესპანური) ოფიციალური საიტი დაარქივებული 2011-02-28 საიტზე Wayback Machine. ადგილობრივების ისტორია დაარქივებული 2012-02-10 საიტზე Wayback Machine. PBS Frontline: The place Mexico's drug kingpins call home
UTC-03:00

UTC-03:00 — სასაათო სარტყელი, რომელიც ვრცელდება შემდეგ რეგიონებში:  არგენტინა  საფრანგეთის გვიანა  სურინამი  ბრაზილია - აღმოსავლეთი, ჩრდილოეთი და ჩრდილო-აღმოსავლთი შტატები ალაგოასი, ამაპა, ბაია, სეარა, მარანიანი, პარა, პარაიბა, პერნამბუკუ, პიაუი, რიუ-გრანდი-დუ-ნორტი, სერჟიპი, ტოკანტინსი  ბრაზილია - სამხრეთი და სამხრეთ-აღმოსავლეთი შტატები: ფედერალური ოლქი, ესპირიტუ-სანტუ, გოიასი, მინას-ჟერაისი, პარანა, რიო-დე-ჟანეირო, რიუ-გრანდი-დუ-სული, სანტა-კატარინა, სან-პაულუ  ურუგვაი  გრენლანდია - კუნძულის ძირითადი ნაწილი, სამხრეთ და სამხრეთ-დასავლეთ სანაპიროების ჩათვლით - აკვირდება ევროკავშირი, ზაფხულის დროის წესებით.  სენ-პიერი და მიკელონი (საფრანგეთი) - აკვიდება ჩრდილოეთი ამერიკა ზაფხულის დროის წესები  კანადა (ატლანტიკის ზაფხულის დროზე გადასვლა)  ახალი შოტლანდია,  ნიუ-ბრანსუიკი,  პრინც-ედუარდის კუნძული,  ნიუფაუნდლენდი და ლაბრადორი - ლაბრადორი, გარდა სამხრეთ-აღმოსავლური წვერისა  ბერმუდის კუნძულები (გ.ს)  გრენლანდია - ჩრდილო-დასავლეთი - აკვიდება ჩრდილოეთი ამერიკა ზაფხულის დროის წესებით  არგენტინა - სან-ლუისის პროვინცია  ბრაზილია - სამხრეთ-დასავლეთი შტატები მატუ-გროსუ, მატუ-გროსუ-დუ-სული  ჩილე - კონტინენტი  ფოლკლენდის კუნძულები  პარაგვაი დრო არგენტინაში დრო კანადაში ქალაქები UTC−03:00-ის დროის სარტყელში ↑ http://www.lanacion.com.ar/nota.asp?nota_id=1187055 დაარქივებული 2009-10-18 საიტზე Wayback Machine. retrieved on ოქტ. 17, 2009
სან-ლუის-პოტოსის შტატი

სან-ლუის-პოტოსი — შტატი მექსიკაში. მდებარეობს ქვეყნის ცენტრალურ ნაწილში. მისი ფართობია 62 849 კმ²-ია. მოსაზღვრე შტატებია: ჩრდილოეთით – კოაუილა, ჩრდილო-აღმოსავლეთით – ნუევო-ლეონი, ჩრდილო დასავლეთით – საკატეკასი, აღმოსავლეთით – ტამაულიპასი და ვერაკრუსი, სამხრეთით – იდალგო, კერეტარო და გუანახუატო. შტატს სახელი ეწოდა საფრანგეთის მეფის, ლუი IX-ის პატივსაცემად, ხოლო პოტოსი დაემატა შემდეგ, პოტაშის მაღაროების სიმრავლის შემდეგ. აღსანიშნავია, რომ ბოლივიაში, ამავე მიზეზის გამო ქალაქს ასევე პოტოსი ჰქვია. შტატის დედაქალაქია ამავე სახელწოდების ქალაქი – სან-ლუის-პოტოსი. სხვა მსხვილი ქალაქებია: სიუდად-ვალესი, მეტეუალა, რიოვერდე (ესპანური) ოფიციალური საიტი დაარქივებული 2019-08-19 საიტზე Wayback Machine. შტატის ეკლესიები დაარქივებული 2010-05-18 საიტზე Wayback Machine. ტურიზმი
ვარდების ომი

ვარდების ომი (ინგლ. War of the Roses) — ინგლისის სამეფო ტახტის დაუფლებისთვის მომხდარი სამოქალაქო ომი იორკებისა და ლანკასტერების მომხრეებს შორის. ორივე ოჯახის წარმომადგენლები პლანტაგენეტთა შთამომავლები იყვნენ და საკუთარ თავს ტახტის კანონიერ მემკვიდრეებად მიიჩნევდნენ. ომი 1455–1485 წლებში მიმდინარეობდა, თუმცა ამ პერიოდის განმავლობაში იყო მშვიდობიანობის პერიოდებიც; მცირე ბრძოლები 1455 წლამდე და 1485 წლის შემდეგაც ხდებოდა. სამოქალაქო ომი ლანკასტერელთა გამარჯვებით დასრულდა, როდესაც რიჩმონდის გრაფმა ჰენრი ტუდორმა ბაზვორთის ბრძოლაში დაამარცხა რიჩარდ III და ინგლისის მეფე გახდა, რითაც ტიუდორთა 117 წლიან მმართველობას დაუდო საფუძველი. ომის დაწყების მიზეზი ინგლისის მეფე ჰენრი-VI-ის (1422-1471) სისუსტე იყო. მან ვერ შესძლო თავიდან აერიდებინა 1453 წელს ასწლიან ომში დამარცხება და ამავდროულად დროდადრო შეშლილობის შეტევებს განიცდიდა. 1454 წელს ინგლისის პარლამენტმა ჰენრი-VI-ის სახელით მართვის სადავეები გადასცა იორკის ჰერცოგ რიჩარდს. 1455 წელს დაიწყო ინგლისის ისტორიაში ყველაზე დიდი ფეოდალური დაპირისპირება, ვარდების ომი. რამდენიმე დიდი ბრძოლის შემდეგ 1461 წელს, ჰენრი-VI შოტლანდიაში გაიქცა. გრაფ უორვიკის დახმარებითა და დიდი მხარდაჭერით ტახტი იორკმა მეფემ ედუარდ-IV (1461-1483) დაიკავა. მან 22 წელი იმეფა მაგრამ პირველი 10 წელი ლანკასტერებს ებრძოდა. 1470 წელს უორვიკ მეფის დამხმარეს მხარდაჭერით ჰენრი-VI-მ ტახტის დაბრუნება შესძლო, თუმცა 1471 წელს რიჩარდ გლოსტერის ჰერცოგმა მოკლა. ტახტი კვლავ ედუარდ-IV-ის ხელში აღმოჩნდა. 1475 წელს ედუარდმა ზავი დადო საფრანგეთთან. 1483 წელს სავარაუდოდ მისმა ძმამ რიჩარდ გლოსტერმა მოკლა. ტახტი კანონის თანახმად მემკვიდრეობით მიიღო მისმა ვაჟმა ედუარდ-V-მ, თუმცა იგი მხოლოდ 12 წლის იყო. მცირეწლოვნების გამო მან ვერ შესძლო ტახტის დაკავება. მისმა ბიძამ რიჩარდმა ედუარდი და მისი ძმა ტაუერში გადაიყვანა. ამის შემდეგ ისინი არავის უნახავს, სავარაუდოდ რიჩარდის ბრძანებით დახოცეს. რიჩარდმა დაიკავა ტახტი და გახდა რიჩარდ-III (1483-1485). ამან შეაშფოთა ლანკასტერები, მათ მეთაურად რიჩმონდის გამგებელი ჰენრი ტიუდორი აირჩიეს და რიჩარდს დაუპირისპირდნენ. 1484 წელს ჰენრიმ 4000 კაციანი ლაშქრით საფრანგეთიდან შეუტია. 1485 წლის 1 აგვისტოს ბოსუორთის ბრძოლისა და რიჩარდის სიკვდილით დასჯის შემდეგ ლანკასტერებმა გამარჯვება იზეიმეს. ჰენრი ტიუდორი მეფედ აკურთხეს. ჰენრი-VII-მ (1485-1509) ცოლად ედუარდ-IV-ის ქალიშვილი ელიზაბედ იორკი შეირთო და შეარიგა ლანკასტერები და იორკები. სამოქალაქო ომების სია შეგიძლიათ იხილოთ მედიაფაილები თემაზე „ვარდების ომი“ ვიკისაწყობში. ვარდების ომი დაარქივებული 2018-03-23 საიტზე Wayback Machine. ვარდების ომის ჯარისკაცები და ბრძოლის წესები warsoftheroses.com რუკები, დროის ხე, ინფორმაცია მნიშვნელოვან ფიგურებზე და ბრძოლების აღწერები ვარდების ომის დიაგრამები
UTC-03:30

UTC−03:30 — სასაათო სარტყელი, რომელიც ვრცელდება მხოლოდ კანადის გარკვეულ ნაწილში.  კანადა (NDT—ნიუფაუნდლენდის დრო)  ნიუფაუნდლენდი და ლაბრადორი ლაბრადორის ნახევარკუნძული (სამხრეთაღმოსავლური), ნიუფაუნდლენდი ქალაქები UTC−03:30-ის დროის სარტყელში
Angel of Harlem

„Angel of Harlem“ — ირლანდიური როკ-ჯგუფ U2-ს სიმღერა და სინგლი ალბომიდან Rattle and Hum, რომელიც გამოვიდა 1988 წელს. სინგლს დიდი წარმატება ხვდა წილად, განსაკუთრებულად, აშშ-ში. სიმღერა ეძღვნება ბილი ჰოლიდეის და გამოცემული იქნა ორი b-გვერდის თანხლებით - „A Room at the Heartbreak Hotel“ და „Love Rescue Me“. სიმღერის ტექსტში საუბარია ნიუ-იორკი გარემოზე, ჯონ ფიცჯერალდ კენედის სახელობი აეროპორტზე, რადიოსადგურზე WBLS და ჰარლემის რაიონზე. ტექსტში ასევე ნახსენებია ჯონ კოლტრეინი, კლუბი Birdland, მაილს დეივისი და თავად ბილი ჰოლიდეი („Lady Day“). სიმღერის „A Room at the Heartbreak Hotel“ ვერსია კრებულზე The Best of 1980-1990 სინამდვილეში არის ამ სინგლში შეტანილი სიმღერის მოკლე ვარიანტი. ↑ http://www.discogs.com/U2-Angel-Of-Harlem/release/623677
When Love Comes to Town

„When Love Comes to Town“ — ირლანდიური როკ-ჯგუფ U2-ს და ბი ბი კინგის ერთობლივი სიმღერა და სინგლი ალბომიდან Rattle and Hum, რომელიც გამოვიდა 1989 წელს. მას დიდი წარმატება ხვდა წილად, ბრიტანულ ჰიტ-აღლუმში #6, ჰოლანდიაში - #10, ხოლო აშშ-ში - #2 პოზიციით. მას შემდეგ, რაც ჯგუფი სიმღერას აღარ ასრულებდა 1993 წლიდან, ბი ბი კინგმა მისი დაკვრა საკუთარ კონცერტებზე დაიწყო. ტურის Lovetown Tour მსვლელობისას იგი, სიმღერებთან „Angel of Harlem“ და „Love Rescue Me“ ერთად სრულდებოდა ბი ბისა და მისი ბენდის თანხლებით. ↑ http://www.discogs.com/U2-With-BB-King-When-Love-Comes-To-Town/release/194953
დეკემბერი

დეკემბერი (ლათ. December) — გრიგორიანული კალენდრის მეთორმეტე და უკანასკნელი თვე. დეკემბერში 31 დღეა. სახელი ეწოდა იმ ფაქტის გამო, რომ იგი იყო მეათე თვე რომაული კალენდრისა (ლათინურად decem — ათი), როდესაც წელი იწყებოდა მარტში. ქართული წარმართული კალენდრით — ტირისდენი, ქრისტიანობიდან მომდინარე ხალხური სახელწოდება — ქრისტეშობისთვე. დეკემბერი არის ზამთრის თვე ჩრდილოეთ ნახევარსფეროში და ზაფხულისა — სამხრეთ ნახევარსფეროში. მზებუდობის ერთ-ერთი დღე დეკემბერზე მოდის. დეკემბრის ზოდიაქოს ნიშნებია მშვილდოსანი და თხის რქა. დეკემბერი ყოველთვის იწყება კვირის იმავე დღეს, რითაც სექტემბერი. მთავარი სტატია: ძველი ქართული წარმართული კალენდარი. კორნელი კეკელიძე ტირისდენს 4 ნოემბერი — 3 დეკემბერით საზღვრავდა. კ. კეკელიძის აზრით უნდა იყოს „ტირისდინი“ და არა „ტირისდენი“. ტირისდენი იყოფა „ტირის“ და „დინი“ ნაწილებად. პირველი ნაწილი „ტირის“ არის სახელწოდება ძველი ირანული თვის „Tiris“, საიდანაც მომდინარეობს, როგორც ახალსპარსული მეოთხე თვის სახელი „ტირ“, ასევე კაპადოკიური „Tirix-Τήρι-Τειρει“ და სომხური „ՏՐԷ“ (აქაც მეოთხე თვეა). მეორე დაბოლოება „დინი“ არის ირანული დაბოლოება თვის სახელწოდებისა, მაგ: ფარვარ-დინ. 1066 : უილიამ დამპყრობელი ოფიციალურად გახდა ინგლისის მეფე 1240 : ბათუ ყაენი იღებს კიევს. 1621 : გალილეო გალილეიმ გამოიგონა ტელესკოპი 1895 : პარიზში ჩატარდა პირველი კინოჩვენება 1901 : ნობელის პრემიის მინიჭების პირველი ცერემონია ჩატარდა 1902 : ატლანტის ოკეანეზე პირველი სატელეფონო კაბელი გაიყვანეს 1903 : თვითმფრინავის პირველი გაფრენა 1922 : ჩამოყალიბდა სამხრეთ კავკასიის სოციალისტური ფედერაციული საბჭოთა რესპუბლიკა. 1941 : აშშ ებმევა მეორე მსოფლიო ომში. იმავე წელს, გერმანულ საკონცენტრაციო ბანაკებსი დაიწყო გაზის კამერების გამოყეება. 1961 : იერუსალიმში გაასამართლეს ადოლფ ეიხმანი 1979 : სსრკ-ს ჯარები შეიჭრნენ ავღანეთში 1989 : რუმინელებმა სიკვდილით დასაჯეს ყოფილი დიქტატორი ნიკოლაე ჩაუშესკუ 1991 : სსრკ ოფიციალურად დაიშალა ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 116 ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 101-102 ↑ A 256, ფ. 3
All I Want Is You (სიმღერა)

„All I Want Is You“ — ირლანდიური როკ-ჯგუფ U2-ს სიმღერა და ბოლო სინგლი ალბომიდან Rattle and Hum, რომელიც გამოვიდა 1989 წელს. სინგლი პირველად გამოვიდა ბრიტანეთში. მასში შეტანილია b-გვერდები: ჯგუფის Righteous Brothers ცნობილი კომპოზიციის „Unchained Melody“ ვერსია და ჯგუფის Love Affair სიმღერა „Everlasting Love“. სინგლმა ბრიტანეთში #4, ხოლო აშშ-ში - მხოლოდ #83 ადგილამდე მიაღწია. ↑ http://www.discogs.com/U2-All-I-Want-Is-You/release/475423
UTC-04:00

UTC−04:00 — სასაათო სარტყელი. ეს სასაათო სარტყელი ვრცელდება ამერიკის კონტინენტზე, როგორც ჩრდილოეთ ასევე ცენტრალურ და სამხრეთ ამერიკაში.  ანგილია (გ. ს)  ანტიგუა და ბარბუდა  ბარბადოსი  დომინიკა  დომინიკელთა რესპუბლიკა  გრენადა  მონსერატი (გ. ს)  სენტ-კიტსი და ნევისი  სენტ-ლუსია  სენტ-ვინსენტი და გრენადინები  ტრინიდადი და ტობაგო  ბრიტანეთის ვირჯინის კუნძულები (გ. ს)  პუერტო-რიკო (აშშ)  ამერიკის შეერთებული შტატების ვირჯინის კუნძულები (აშშ)  არუბა (ნიდერლანდები)  გვადელუპა (საფრანგეთი)  მარტინიკა (საფრანგეთი)  ნიდერლანდების ანტილები (ნიდერლანდები)  ბოლივია  გაიანა  ბრაზილია - აკრი, ამაზონასი, რონდონია, რორაიმა  კანადა - კვებეკი (აღმოსავლეთით 63°W გრძედი)  ბერმუდის კუნძულები (გ. ს)  კანადა ყველა  ნიუ-ბრანსუიკი (კანონიერად აღიარებულია ზაფხულის დრო),  ახალი შოტლანდია (კანონიერად აღიარებულია ზაფხულის დრო), თარგი:ქვეყნის მონაცემები პრინს-ედუარდის კუნძული  ნიუფაუნდლენდი და ლაბრადორი - მხოლოდ ლაბრადორის ნახევარკუნძული  გრენლანდია (დანია)- ჩრდილოდასავლეთით (აკვირდება აშშ, ზაფხულის დროის წესებით)  არგენტინა - სან-ლუისის პროვინცია  ბრაზილია - მატუ-გროსუ, მატუ-გროსუ-დუ-სული  ჩილე - კონტინენტი  ფოლკლენდის კუნძულები  პარაგვაი  ბაჰამის კუნძულები  კუბა  ტერქსისა და კაიკოსის კუნძულები (გ. ს)  კანადა  ნუნავუტი, მხოლოდ  ონტარიო და  კვებეკი  აშშ ყველა  კონექტიკუტი,  დელავერი,  კოლუმბიის ოლქი,  ჯორჯია (შტატი),  მეინი,  მერილენდი,  მასაჩუსეტსი,  ნიუ-ჰემფშირი,  ნიუ-ჯერსი,  ნიუ-იორკი,  ჩრდილოეთი კაროლინა,  ოჰაიო,  პენსილვანია,  როდ-აილენდი,  სამხრეთი კაროლინა,  ვერმონტი,  ვირჯინია,  დასავლეთი ვირჯინია  ფლორიდა,  ინდიანა,  მიჩიგანი აღმოსავლეთ ტერიტორიების ნაწილები  კენტუკი,  ტენესი ქალაქები UTC-04:00-ის დროის სარტყელში ↑ CHAPTER T-6 - Time Definition Act. დაარქივებულია ორიგინალიდან — 2009-02-14. ციტირების თარიღი: 2008-06-02. ↑ Time Definition Act. დაარქივებულია ორიგინალიდან — 2008-06-05. ციტირების თარიღი: 2008-06-02.
ბილბორდის მუსიკალური დაჯილდოება

ბილბორდის მუსიკალური დაჯილდოება ერთ-ერთია ყოველწლიური ამერიკული მუსიკალური დაჯილდოების შოუებიდან, გრემის, ამერიკული მუსიკის დაჯილდოების და როკ-ენ-როლის დიდების დარბაზში შესვლის ცერემონიის გვერდით. დასპონსორებულია მუსიკალურ ჟურნალ ბილბორდის მიერ და ტარდებოდა ყოველი წლის დეკემბერში, სანამ არ შეწყდა. ამ დროისათვის მაიკლ ჯეკსონი ყველაზე მეტ ჯილდოს ფლობს. ამერიკული მუსიკის დაჯილდოების მსგავსად ბილბორდის მუსიკალური ჯილდოებიც ამა თუ იმ შემსრულებლის პოპულარობის მაჩვენებელია. ყოველწლიურად ხდებოდა დაჯილდოება სხვადასხვა ნომინაციების მიხედვით თითოეულ ჟანრში: საუკეთესო ალბომი, საუკეთესო შემსრულებელი, საუკეთესო სინგლი და სხვა. 1992 წლიდან ჯილდოებს დაემატა ბილბორდის საუკუნის ჯილდო, რომელსაც ბილბორდი გასცემდა უმაღლესი შემოქმედებითი მიღწევებისათვის. ჯილდოს სახელწოდება ეწოდა ჟურნალის ასი წლისთავის აღსანიშნავად, რომელიც 1994 წელს შეუსრულდა. დაარსებიდან ბილბორდის მუსიკალური დაჯილდოების ცერემონია გარაიცემოდა ტელეარხ Fox Broadcasting Company-ის მიერ. საკონტრაქტო ხელშეკრულების ვადის ამოწურვისა და სხვა გაუთვალისწინებელ ვითარებათა გამო 2007 წელს ჯილდოების გაცემა შეწყდა. ცერემონიის განახლების გეგმები 2008 წლისთვის ჩაიშალა და დღემდე აღარ ჩატარებულა. ამის გამო გამარჯვებულები სახელდება ბილბორდის მიერ პრესისა და ყოველწლიური გამოცემების დახმარებით. ოფიციალური საიტი
ალექსანდრე წულუკიძე (ექიმი)

ალექსანდრე პეტრეს ძე წულუკიძე (დ. 22 იანვარი, 1888, სოფ. კვახჭირი, ახლანდელი თერჯოლის მუნიციპალიტეტი — გ. 21 იანვარი, 1967, თბილისი) — ქართველი ქირურგი-უროლოგი, მეცნიერული უროლოგიის ერთ-ერთი ფუძემდებელი საქართველოში. მედიცინის მეცნიერებათა დოქტორი (1925), პროფესორი (1930), საქართველოს მეცნიერების დამსახურებული მოღვაწე (1941), ლენინის, წითელი ვარსკვლავის და შრომის წითელი დროშის ორდენების მფლობელი, სსრკ-ის მედიცინის მეცნიერებათა აკადემიის წევრ-კორესპონდენტი (1946), საქართველოს მეცნიერებათა აკადემიის აკადემიკოსი (1955). 1913 წელს დაამთავრა ხარკოვის სახელმწიფო უნივერსიტეტის (უკრაინა) სამედიცინო ფაკულტეტი. 1916 წლიდან მუშაობს თბილისის ლაზარეთის ორდინატორად. ამავე წლიდან მუშაობდა გრიგოლ მუხაძესთან. 1922–1924 წლებში მივლინებით იმყოფებოდა პარიზის, ბერლინის და ვენის უროლოგიურ კლინიკებში. 1925 წელს დაიცვა სადოქტორო დისერტაცია. 1927 წელს ჩაუდგა სათავეში ახლად გახსნილ თბილისის # 1 კლინიკური საავადმყოფოს უროლოგიურ განყოფილებას. ამავე წელს მიენიჭა დოცენტის წოდება. 1930 წელს მიენიჭა პროფესორის წოდება. 1930–1959 წლებში ხელმძღვანელობდა თბილისის სახელმწიფო სამედიცინო ინსტიტუტის კათედრებს. ექიმთა დახელოვნების თბილისის სახელმწიფო ინსტიტუტის ქირურგიის და შემდეგ უროლოგიის კათედრას. ასევე იყო საქართველოს სსრ-ის მეცნიერებათა აკადემიის სამეცნიერო განყოფილების თავმჯდომარე. 1949–1953 წლიდან იქნა არჩეული თბილისის ექიმთა დახელოვნების თბილისის სახელმწიფო ინსტიტუტის დირექტორად. 1953–1965 წელს იყო მის მიერ დაარსებული უროლოგიის სამეცნიერო-კვლევითი ინსტიტუტის დირექტორი (1967-იდან ინსტიტუტს მისი სახელი მიენიჭა). მეორე მსოფლიო ომის (1941–1945) წლებში მუშაობდა საქართველოს ჯანდაცვის სამინოსტროს მთავარ ქირურგად. იყო უროლოგთა საკავშირო საზოგადოების საპატიო წევრი და სხვა. შეისწავლიდა შარდკენჭოვან დაავადებას, უროლოგიის, კურორტოლოგიის, ბაქტერიოლოგიის, მედიცინის ისტორიის საკითხებს. შეიმუშავა რამდენიმე ოპერაციის (ორიგინალური) ტექნიკა. ქართულ ენაზე შეადგინა უროლოგიის პირველი სახელმძღვანელოები. არის 150-მდე სამეცნიერო ნაშრომის და 20-ზე მეტი მონოგრაფიის ავტორი. ქართული საბჭოთა ენციკლოპედია, ტ. 11, თბ., 1987. — გვ. 348. ალექსანდრე წულუკიძე (ექიმი) — საქართველოს ბიოგრაფიული ლექსიკონი ↑ 1.0 1.1 1.2 1.3 Czech National Authority Database <a href="https://wikidata.org/wiki/Track:Q13550863"></a> ↑ ალექსანდრე წულუკიძე. საქართველოს ექიმები — ბიოგრაფიული ლექსიკონი. ციტირების თარიღი: 3 აპრილი, 2019.
როკ-ენ-როლის დიდების დარბაზი

როკ-ენ-როლის დიდების დარბაზი და მუზეუმი — მუზეუმი, რომელიც მდებარეობს ერის ტბის სანაპიროზე კლივლენდში, აშშ-ის შტატ ოჰაიოში. განკუთვნილია ყველაზე ცნობილი და გავლენიანი მუსიკალური შემსრულებლების ისტორიის შესანახად, პროდიუსერების და მუსიკალურ და განსაკუთრებით როკ ინდუსტრიაზე დიდი გავლენის მქონე სხვა ადამიანების შესახებ. ვიკისაწყობში არის გვერდი თემაზე: როკ-ენ-როლის დიდების დარბაზი ოფიციალური საიტი. ბიბლიოთეკა და არქივი.
სექსუალური უმცირესობები

სექუალური უმცირესობები არიან ადამიანთა ჯგუფები, ვისი სექსუალური იდენტურობა და ორიენტაცია განსხვავდება საზოგადოების უმრავლესობისგან. ეს ტერმინი ჩნდება 1960 წლიდან,როდესაც გამოვიდა ლარს უილერსტამის წიგნი "ეროტიკული უმცირესობები". ამ ტერმინის ანალოგი გახდა "ეთნიკური უმცირესობები". სექუალურ უმცირესობებს ხშირად აბრევიატურით ლგბტ მოიხსენებენ. გეი ლესბოსელი ჰომოფობია ბისექსუალობა